**ILTAKOULU RY**

**PÖYTÄKIRJA**

**HALLITUKSEN KOKOUS 8/2018**

**Paikka: Hämeenkatu 3A**

**Aika: torstai 10.5.2018 klo 12.00**

**Paikalla:**

Aino Kattilakoski, puheenjohtaja

Petra Pieskä, sihteeri

Arttu Rintanen

Lotta Haataja

Terhi Lintumaa

Suvi Nieminen

Aino Myllymäki

Rita Klemola

Emma Tuomela

Olivia Din Belle, *poistui klo 12.30*

1. **Kokouksen avaaminen**

Avataan kokous klo 12.20.

1. **Kokouksen sihteerin valinta**

Valitaan kokouksen sihteeriksi Petra Pieskä.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Terhi Lintumaa ja Arttu Rintanen.

1. **Kokouksen esityslistan hyväksyminen**

Ehdotetaan, että esityslistaan tehdään seuraavat muutokset: Lisätään kohta *Maisteri-iltamat 23.4*. kohtaan *Menneet tapahtumat*, lisätään kohta *Tampere3* kohdaksi 15, käsitellään kohdan *Viestintä* yhteydessä *yhdenvertaisuus* ja kohdan *Kansainvälisyys* yhteydessä *kehitysyhteistyö*.

1. **Ilmoitusasiat ja posti**

Palautelomakkeen kautta oli tullut kaksi kommenttia, jotka käsiteltiin.

Aino Kattilakoski ja Rita Klemola lähtevät Kannunvalajat ry:n vuosijuhlille lauantaina 12.5.

1. **Sähköiset päätökset**
2. Fiija Maunula ehdotti 24.4., että maksamme 10 euroa juvenekselle, jolla ostettiin pubivisaan (ehkä??) palkinnoksi lounareita. Esitys hyväksyttiin.
3. Fiija Maunula ehdotti 2.5., että maksamme Paretolle 100 euroa pornobileiden tanssiesityksestä. Esitys hyväksyttiin.
4. Fiija Maunula ehdotti 2.5., että maksamme Tamkopiolle 34,10 euroa tulostuksesta. Esitys hyväksyttiin.
5. Aino Kattilakoski ehdotti 3.5., että käytämme 20€ vuoden opettajan ja kurssin palkintoon (viherkasvi iltakoulu-kassissa). Esitys hyväksyttiin.

*Olivia Din Belle poistui etäyhteydestä klo 12.30.*

1. **Talous** 
   1. Taloustilanne

Tilillä rahaa 16 500 euroa. Tamyn avustus on tullut ja muutkin yhteistyösopimukset ovat maksettu Iltakoulun tilille. Talous näyttää hyvältä syksyä varten. Tarkka budjetti syksyn tapahtumista laaditaan kesän aikana.

* 1. Laskut ja korvaukset

Fiija Maunula on esittänyt hallituksen Facebook-ryhmässä 9.5., että maksetaan Aino Kattilakoskelle 47,00 euroa Kannunvalajien vuosijuhlien illalliskortista, Juho Matinlaurille 10 euroa Tamyn pakettiauton vuokraamisesta, Aino Myllymäelle vappusitsien koristeluista ja munkeista 67,70 euroa, Lotta Haatajalle 17,49 euroa vappusitseille ostetuista tarvikkeista, 16,00 euroa pubiryöminnän palkinnoista sekä tarjoiluista ja 36,00 euroa VOO:n vuosijuhlien illalliskortista, Rita Klemolalle 33,57 euroa sitseille ostetuista toastien juomista ja Matleena Moisiolle 2,95 euroa muovimukeista Viiniä sohvalla tapahtumaan. Hyväksytään esitys.

Fiija Maunula on esittänyt hallituksen Facebook-ryhmässä 9.5., että maksetaan seuraavat laskut: Vappumökin vuokraus 450,00 euroa Viialan vapaaehtoinen palokunta ry, Valmennuskurssin tilavuokra 147,42 euroa Tampereen kaupunki, Hene OY bussit vappumökille 390,00 euroa ja Soutupaviljongin tilavuokra 400,00 euroa ensi syksyn fuksisitseille. Hyväksytään esitys.

1. **Menneet tapahtumat**
   1. Maisteri-iltamat 23.4.

Osallistujia heikosti, johtuen luultavasti ajankohdasta.

* 1. Beer pong –bileet 24.4.

Järjestettiin yhdessä Saabin, Interaktion ja Patinan kanssa Hatanpään soutupavilijongilla. Yhteensä osallistujia oli 120, josta iltakoululaisia oli kolmessa joukkueessa. Kolmas kerta, jolloin tapahtumaa järjestettiin.

* 1. Särkän märkä 25.4.

2 lippua tapahtumaan jäi myymättä. Lippuja myytiin yhteensä 58 kappaletta, minkä vuoksi ensi vuonna suositellaan ostomääräksi 50 lippua.

* 1. Circus Maximus 26.4.

Osallistujia 7, tapahtumassa etsittiin leijonia yliopistolta vihjeiden perusteella. Tapahtuman pitivät Yeti Kakko ja Eetu Tulonen.

* 1. Valmennuskurssibileet 26.4.

Noin 45 osallistujaa, iltakoululaisia oli monelta eri vuosikurssilta ja myös valmennuskurssilaisia paikalle löysi paljon.

* 1. Vappumökki 27.-28.4.

36 ilmoittautunutta. Järjestettiin Viialan Palokärjessä, tapatuma oli onnistunut ja vuosittainen mökkiretki on mukava perinne.

* 1. Vappusitsit 30.4.

127 osallistujaa. Ensi vuonna voisi panostaa vähän enemmän ruokaan (määrään ja laatuun). Järjestettiin Messukylässä.

* 1. Vappupiknik 1.5.

Ensi vuonna voisi laittaa tapahtumaan kuvaukseen ”säävaraus”, ettei hallituksen olisi pakko

saapua paikalle kaatosateessa.

* 1. Simaa ja tippaleipiä 3.5.

Simaa ja tippaleipiä onnistui mainiosti, paikalla oli hyvin sekä opiskelijoita että henkilökuntaa. Keskustelua käytiin hyvässä hengessä ja koposektori on saanut hyvää palautetta siitä, miten hankalat aiheet ja kritiikit muotoiltiin korrektiin muotoon diaesitykseen. Henkilökunnan kesken käydään keskustelua asian tiimoilta toukokuun aikana ja valmistellaan tarkempi yleispalaute tekstimuodossa henkilökunnalle. Paikalla oli 30 ihmistä.

* 1. Pokeriturnaus 8.5.

Paikalla oli muutama iltakoululainen. Markkinointia voisi parantaa.

1. **Tulevat tapahtumat**
   1. Fuksiviikot

Hiiriviikkojen ohjelma on seuraava:   
pe 24.8. hengailuiltama Tiikerihaissa  
la 25.8.Tutustumissauna Amoksessa   
ma 27.8. Kampuskierros fukseille + kaupunkikierros + pubivisa Tiikerihaissa   
ti 28.8. Amazing race (Huom! Hallituksen valerasti)  
ke 29.8. Kulttuuritapahtuma (Tuutoreiden pikaisella äänestyksellä päädyimme Lenin museoon)

to 30.8. Harkka-appro, jatkot kolmioilla  
su 2.9. Lautapeli-ilta  
ma 3.9. Perinteinen Pispala kierros  
ti 4.9. Urheilua   
ke 5.9. yliopiston avajaiset (yhteiset etkot)  
to 6.9. Johtajuussymposium, jatkot Haalaribileissä  
ma 10.9. Fuksimökki + sitsiharkat  
ti 11.9. Challenge accepted + ehkä Kekkos-bileet  
ke 12.9. Fuksisuunnistus   
to 13.9. Fuksisitsit Disney-teemalla Hatanpään Soutupaviljongilla, hinta 400e

* 1. Marrasjuhlat

Petra Pieskä hoitaa tilavuokraa, ja bussikuljetusta suunnitellaan. Perutaan mökillä järjestettävät marrasjuhlat hallituksen päätöksellä ja aletaan suunnittelemaan keskustassa järjestettäviä marrasjuhlia.

* 1. Muut tapahtumat

Ehdotettiin, että järjestettäisiin vapaamuotoinen piknik torstaina 17.5. pääsykokeen jälkeen. Tapahtuma luodaan kokouksen jälkeen.

1. **Kansainvälisyys ja kehy**

Vaihtareiden oma orientaatioviikko Hiiriviikkoja edeltävällä viikolla. JKK -tasolla pohdinnassa mitä aktiviteetteja järjestettäisiin vaihtareille sen lisäksi. Vaihtareista tiedot tulee kesän aikana ja silloin lähtee yhteystiedot tutoreille. Ehdotetaan JKK:n kv-vastaavien kokouksessa, että JKY:n kv-tapahtumissa mainittaisiin myös ainejärjestöt, jotta vaihtareita tavoitettaisiin paremmin.

Rahoillamme on rakennettu sisävessa kehitysyhteistyökohteeseen, julkaistaan kuvia Iltakoulun instagramissa tai facebookissa.

1. **Viestintä ja yhdenvertaisuus**

Kevään toimintakysely julkaistiin maanantaina, vastausaikaa kaksi viikkoa. Kyselyssä on jokaiselle sektorille oma osionsa ja lisäksi nyt myös häirintää kartoittava osio. Uudessa osiossa selvitetään, onko koettu/havaittu häirintää, missä sitä on havaittu ja kenen toimesta sekä tarjotaan mahdollisuus vapaamuotoisesti kertoa kokemuksistaan. Samassa myös kartoitetaan sitä, onko jäsenistö tietoinen tukihenkilötoiminnasta ja millaisena hallitus koetaan häirintätapausten näkökulmasta eli koetaanko, että hallitukselle voidaan kertoa, mikäli häirintää tapahtuu.

Iltakoulun nettisivuilla on nyt lyhyesti yhdenvertaisuus-otsikon alla myös tukihenkilöistä. Tarkoituksena olisi syksyn alussa tiedottaa toiminnasta paremmin (FB/säpot). Yhdenvertaisuussuunnitelman muokkaaminen on työn alla, tavoite saada syyskokoukseen uusi versio esiteltäväksi. Suunnitelmaan lisätään lyhyesti tukihenkilötoiminnasta, ja lisäksi tarkoituksena on laajentaa ja tarkentaa suunnitelmaa. Tarkoituksena on lisätä nykyisen sukupuoli ja seksuaalisuus -alakohdan kaltaisia tarkennuksia. Näillä selvennetään, mitä tarkoittaa, että ei syrjitä esimerkiksi iän tai uskonnon perusteella. Suunnitelmaan lisätään myös, että jokaisessa tapahtumassa tulisi mainita, että tapahtumamme ovat syrjinnän ja rasismin vastaisia.

1. **Liikunta**

Saara Hildén ehdotti fuksiviikkojen urheilutapahtumaksi kuplafutista, joka maksaisi 350 euroa tunnilta. Päätetään liikuntatapahtuman budjetista sen jälkeen, kun fuksiviikkojen budjetti on varmistunut. Vuoroja haetaan ensi vuodelle vain Iltakoululle ja yhdessä Staabin ja JKK:n kanssa. Pelipaitojen lisäpainatusta suunnitellaan.

1. **Koulutuspolitiikka**

Korkeakouluopiskelijaksi Tampereelle -tapahtuma järjestetään jälleen 15.5 ja sinne lähtee Aino Kattilakoski, Rita Klemola ja Arttu Rintanen, jonka lisäksi Petra Pieskä käy tarkistamassa asian sujuvuuden aamulla ja käy esittelemässä politiikan tutkimusta JKK:n tietoiskussa.

1. **Tampere3**

Aino Kattilakoski päivitti tiedekuntajaon tilannetta tutkinto-ohjelmien näkökulmasta ja keskustelimme J5-yhteistyöstä.

1. **Ulkomaan ekskursio**

Ulkomaan eksku etenee hitaasti mutta varmasti. Pyritään toteuttamaan matka (lento + hotelli) matkatoimiston kautta ja nyt kilpailutetaan hintoja. Iltakoulu hoitaa vierailukohteet ja niitä järkkäillään toukokuun aikana. Todennäköisesti ilmoittautuminen reissulle aukeaa kesäkuussa ja mainostus ennen sitä.

1. **AJ-tila ja tutorointi**

Päätetään markkinoida vaihtareille erityisesti kampuskierrosta, kaupunkikierrosta ja pubivisaa, Amazing Racea, Lenin-museokierrosta, Pispala-kierros, urheilutapahtumaa riippuen siitä miten se järkätään ja Challenge Acceptedia. Fuksisitseillä vaihtarit voivat mahdollisesti osallistua oman tutorin kanssa. Muuten fuksiviikkojen järjestely on sujunut hyvin, paikat varattu ja bussit varataan tällä viikolla. Tutorporukalla tavataan vielä ennen fuksiviikkoja torstaina 23.8.

Valintakoe järjestetään torstaina 17.5 klo 10-14, ständeilemään menevät hallituksesta ainakin Petra Pieskä.

1. **Kulttuuri**

Kevään viimeinen kulttuurikooste on lähetetty ja jäsenistölle suunnattu palautelomake julkaistu. Politologit-listalle jaettiin vahingossa PDF, jossa yhden laulun lyriikat olivat virheelliset, ja toivottavasti että tällä ei ole ollut suurta vaikutusta vastaamiseen. Korjatut lyriikat on lähetetty 9.5. Politologit-listalle. Lomakkeen kautta on tullut kirjoitushetkeen mennessä 7 vastausta. Vastauksissa sekä kehuttiin että haukuttiin perinnetyöryhmän toimintaa, kehotettiin muuttamaan lauluja ja jättämään muuttamatta (ei yllätä mitenkään). Erään kommentin mukaan perinnetyöryhmän ei tulisi kysellä jäsenistön mielipiteitä vaan tehdä päätöksiä itsenäisesti. Asiassa kuulluksi tuleminen on monille jäsenille tärkeää, vaikka vuoden 2018 sitsilaulukirjan sisällöllä ei varmaankaan ole dramaattisia vaikutuksia kenenkään elämään. Vastauksia tullee jatkossa lisää, sillä vastausaikaa on toukokuun loppuun asti.

Kesän aikana suunnitellaan bussirundin reittiä ja tilataan laulukirjat, jahka saadaan sisältö lopulliseen muotoonsa. Kirjat saamme viimeistään elokuun puolessavälissä painotalon loma-ajoista johtuen.

1. **Varainhankinta ja valmennuskurssi**

Valmennuskurssi onnistui erinomaisesti ja Neea-Sofia Filpus oli hyvä koordinaattori. Paitojen tilauslomake sulkeutuu 11.5. Kangaskasseja on mennyt mukavasti. Yritystorin ständeille on pyydetty yrityksiä mukaan.

1. **Työelämä ja alumnit**

Kesällä suunnitellaan syksyn työelämä-/alumipaneelia ja metsästämään kiinnostuneita puhujia. Saa esittää ehdotuksia jos tulee jotain mieleen.

1. **GDPR**

Iltakoulu tekee vaadittavat muutokset, jotta tietosuojat ovat vaaditulla tasolla ennen määräaikaa. Jokainen sektori poistaa Drive-kansioista tapahtumien ilmoittautumiset, mutta lomakkeet itsessään säästetään ja ilmoittautumislukumäärät otetaan ylös. Lisäksi tulee laatia rekisteriseloste jäsen- ja alumnirekisteristä.

1. **Muut esille tulevat asiat**

Ei muita asioita, mutta hyvää kesää ja iloista lomaa! Pohdittiin kesätapahtumaa.

1. **Seuraavan kokouksen ajankohta**

Päätetään Doodlella, sijoittunee elo-heinäkuulle.

1. **Kokouksen päättäminen**

Päätetään kokous klo 14.39.

Aino Kattilakoski, puheenjohtaja Petra Pieskä, sihteeri

Terhi Lintumaa, pöytäkirjantarkastaja Arttu Rintanen, pöytäkirjantarkastaja